recursal/SuperWikiNEXT-32B huggingface dataset:
**பிரதாப் சிங் கைரோன்** (*Partap Singh Kairon*, 1901–1965) பஞ்சாப், அரியானா, இமாச்சலப் பிரதேசம் உள்ளடங்கிய பஞ்சாப் மாகாணத்தின் முதலமைச்சராக சனவரி 23, 1956 முதல் சூன் 21, 1964 வரை எட்டு ஆண்டுகள் இருந்தவர். விடுதலைக்குப் பிந்தைய பஞ்சாப் மாகாணத்தின் முன்னேற்றப் பாதையை வகுத்தவர் என அறியப்படுகின்றார். இந்திய விடுதலை இயக்கத்திலும் பங்கேற்று பிரித்தானியப் பேரரசால் இரு முறை சிறை சென்றவர்.

இளமை வாழ்வு
-----------

1901இல் சீக்கிய குடும்பமொன்றில் பர்தாப் சிங் பிறந்தார். பிரித்தானியாவின் இந்தியப் பேரரசு காலத்தில் இருந்த பஞ்சாபின் அமிர்தசரசு மாவட்டத்தில் உள்ள இவர் பிறந்த சிற்றூரான கைரோன் இவரது கடைசி பெயராக அமைந்துள்ளது. இவரது தந்தை, நிகால் சிங் கைரோன், இந்த மாகாணத்தில் மகளிர்களுக்கான கல்வியை துவக்குவதில் முன்னோடியாக இருந்தார். பர்தாப் தேராதூனிலுள்ள பிரவுன் கேம்பிரிட்சு பள்ளியிலும் அமிர்தசரசு கல்சா கல்லூரியிலும் கல்வி பயின்றார். பின்னர் அமெரிக்க ஐக்கிய நாடு சென்று அங்குள்ள பண்ணைகளிலும் தொழிலகங்களிலும் பணி புரிந்து தமது செலவிலேயே மிச்சிகன் பல்கலைக்கழகத்தில் அரசியல் அறிவியலில் பட்டமேற்படிப்பு முடித்தார். தவிரவும் கலிபோர்னியா பல்கலைக்கழகம் (பெர்க்லி)யில் பொருளியலில் பட்ட மேற்படிப்பும் முடித்தார். ஐக்கிய அமெரிக்காவில் பின்பற்றப்படும் வேளாண் முறைமைகளால் கவரப்பட்ட பர்தாப் பின்னாட்களில் இந்தியாவில் அந்த முறைமைகளை பின்பற்ற முயற்சி மேற்கொண்டார்.

அரசியல் வாழ்க்கை
----------------

குடும்பம்
---------

இறப்பு
------

1964இல் தன் மீதான ஊழல் குற்றச்சாட்டுகளை புலனாய்வு செய்த விசாரணை ஆணையம் பெரும்பாலான குற்றங்களிலிருந்து இவரை விடுவித்தது; இருப்பினும் பஞ்சாப் முதலமைச்சர் பதவியிலிருந்து விலகினார். பெப்ரவரி 6, 1965 அன்று தில்லியிலிருந்து அமிர்தசரசு செல்லும் பெரும் தலைநெடுஞ்சாலையில் இரசோயி என்னும் சிற்றூர் அருகே தானுந்தினுள்ளே சூச்சா சிங் பாசி என்றக் கொலையாளியால் சுடப்பட்டு இறந்தார். பின்னர் கொலைக்குற்றவாளியான பாசி தூக்கிலிடப்பட்டார்.

மேற்சான்றுகள்
-------------

1. ↑  Arora, Subhash Chander (1990). *Turmoil in Punjab Politics*. Mittal Publications. பக். 54. பன்னாட்டுத் தரப்புத்தக எண்:9788170992516. .
2. ↑  "Biography of the legendary Sikh leader". 2016-03-03 அன்று மூலம் பரணிடப்பட்டது. 2016-07-02 அன்று பார்க்கப்பட்டது.

வெளி இணைப்புகள்
---------------

* Partap Singh Kairon materials in the South ஆசியாn American Digital Archive (SAADA)
'*சுவாமிநாத தேசிகர் **எனும் "'சூசை** (*Swaminatha Desikar*, "Susai* ) (19ம் நூற்றாண்டு), வளவனூர் என்ற இடத்தில் தமிழ் வளர்க்கும் தேசிகர் குடும்பத்தில் பிறந்தவர் ஆவார்.

வாழ்க்கை வரலாறு
---------------

### குடும்பப் பிண்ணனி

சுவாமிநாத தேசிகர் தென்னிந்தியாவில் தமிழ்நாட்டில் மயிலம் அருகிலுள்ள வளவனூர் எனும் கிராமத்தில் பழையான சைவ சித்தாந்தத்தைப் பின்பற்றும் தேசிகர் குடும்பத்தில் 19ம் நூற்றாண்டின் மத்தியில் பிறந்தவர். சுவாமிநாத தேசிகரின் தந்தையார் மக்களாலும் பல மொழியியல் அறிஞர்களாலும் மதிக்கப்பட்ட சைவ சமய தத்துவவாதியும் சிற்பியுமான சுந்தரேசனார் ஆவார். தமிழின் சிறந்த கவிஞரான வேலையர் அவரது தாத்தா ஆவார்.

சுவாமிநாத தேசிகரின் பெரிய தாத்தாவான சிவப்பிரகாசர் "கற்பனைக் களஞ்சியம்" என்று தமிழ் அறிஞர்களால் போற்றப்படும் துறைமங்கலம் சிவப்பிரகாச சுவாமிகள் சிற்றிலக்கியப் புலவர். இவர், "கவி சார்வ பெளமா", "நன்னெறி சிவப்பிரகாசர்", "துறைமங்கலம சிவப்பிரகாசர்" என்று பலவாறாக அழைக்கப்பட்டார். தமிழகத்தில் சைவ வளர்ச்சிக்கு வித்திட்ட சமய குரவர்களான சம்பந்தர், சுந்தரர், அப்பர் மற்றும் மாணிக்கவாசகர் ஆகிய நால்வருக்கும் "நால்வர் நான்மணி மாலை" என்ற கவிதை நூலை இவர் எழுதினார். இவர் முப்பதிற்கும் மேற்பட்ட சைவ சமயச் சார்புள்ள நூல்களை இயற்றியுள்ளார். அவற்றில் ஒன்றான 'திருச்செந்தூர் நீரோட்டக யமக அந்தாதி (உதடு ஒட்டாமல் பாடப்படும் ஒரு செய்யுள் முறை) முறையில் முப்பது வெண்பா முறையிலமைந்த பாடல்களை இயற்றியுள்ளார். மேலும் "நன்னெறி", இயேசு மத நிராகரணம் போன்ற நூல்களையும் எழுதியுள்ளார். 
புதுச்சேரி அருகில் உள்ள நல்லாற்றூர் எனும் ஊரில் தனது 32 ம் வயதில் முக்தியடைந்தார்.

### இளமைப் பருவம்

சுவாமிநாத தேசிகர் அனைத்து கலைகளையும் தனது இளமையிலேயே கற்றுத் தேறினவரானார். அக்காலத்தின் தலைசிறந்த தத்துவவாதியாக திகழ்ந்த அவர் சிறந்த சிற்பியுமாவார். சைவ சித்தாந்த பிரிவினராக இருந்தபடியால் அனைத்து கோவில்களிலும் ஆன்மிகச் சொற்பொழிவுகள் செய்தும் வந்தார். அவரது பெரிய தாத்தா எழுதிய இயேசு மத நிராகரணம் என்ற நூலிலிருந்தே பெரும்பாலும் சொற்பொழிவாற்றி வந்த அவர் பின்பு கிறித்தவ மதக் கருத்துக்களால் கவரப்பட்டு 1884 ஆம் ஆண்டு கிறித்தவத்தை தழுவினார்.[]

### இறுதி வருடங்கள்

சுவாமிநாத தேசிகர் தனது 79ம் வயதில் திருக்கோவிலூர்ல் மறைந்தார். 

### எழுத்தாக்கங்கள்

சுவாமிநாத தேசிகர் மூன்று புத்தகங்களும் பல்லேறு கூத்துக்கதைகளையும் எழுதியுள்ளார்.[]

புத்தகங்கள்
-----------

* *ஞானசௌந்தரி கூத்துக்காவியம்*
* *இயேசுவின் உயிர்ப்பு*
* *நான் ஏன் கிறித்தவனானேன்*

மேற்கோள்கள்
-----------

1. ↑
2. ↑
3. ↑  மு.அருணாச்சலம் (முதல் பதிப்பு 1969, திருத்தப்பட்ட பதிப்பு 2005). தமிழ் இலக்கிய வரலாறு, பதினைந்தாம் நூற்றாண்டு,. சென்னை:தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 214
4. ↑  "Archived copy". 2015-04-01 அன்று மூலம் பரணிடப்பட்டது. 2015-03-29 அன்று பார்க்கப்பட்டது.CS1 maint: archived copy as title (link)
5. ↑  "Archived copy". 2012-02-13 அன்று மூலம் பரணிடப்பட்டது. 2012-04-18 அன்று பார்க்கப்பட்டது.CS1 maint: archived copy as title (link)
**நூழிலாட்டு,** வாகைத்திணையின் துறைகளில் ஒன்று. மதுரை இளங்கண்ணிக் கோசிகனார் என்னும் புலவர் பாடிய இரண்டு பாடல்கள் நூழிலாட்டுத் துறையினவாகக் குறிப்பிடப்பட்டுள்ளன. 

தலைவன் ஒருவன் புற்றுக்குள் இருக்கும் பாம்பு போன்றவன், காட்டுக்குள் திரியும் சிங்கம் போன்றவன் என்று ஒருபாடல் குறிப்பிடுகிறது. 

தலைவன் ஒருவனின் தந்தை முதல் நாள் போரில் மாண்டான். மறுநாள் போரில் இந்தத் தலைவன் பகைவனின் களிற்றை வீழ்த்தி மீண்டு அது குத்திய புண் வலியைப் பொறுத்துக்கொண்டிருக்கிறான். 

புறப்பொருள் வெண்பாமாலை வாகைப்படலத்தில் 33 துறைகளைக் குறிப்பிடுகிறது. இவற்றில் இந்தத் துறை பற்றிய குறிப்பு இல்லை. 

தொல்காப்பியம் தும்பைத்திணையின் துறைகளில் ஒன்றாக ‘நூழில்’ என்னும் துறையைக் குறிப்பிடுகிறது.  பல படைவீரர்கள் பின்வாங்குமாறு ஒருவன் வாட்போர் புரியும் நிலை ‘நூழில்’ எனச் சுட்டப்பட்டுள்ளது. 

பாண்டியன் தலையாலங்கானத்துச் செருவென்ற நெடுஞ்செழியன் எழுவர் நல்வலம் அடங்க ஒரு தான் ஆகிப் பொருது களத்து அடல் , அவன் போர்க்கள வயலில் யானைகள் சிதறி ஓடும்படிச் செய்தது  ஆகிய பாடல் பகுதிகள் நூழில் என்னும் போர்க்கள ஆட்டத்துக்கு எடுத்துக்காட்டாகத் தரப்பட்டுள்ளன.

அடிக்குறிப்பு
-------------

1. ↑  புறநானூறு 309
2. ↑  புறநானூறு 310
3. ↑  
பல் படை ஒருவற்கு உடைதலின் மற்றவன்   

ஒள் வாள் வீசிய நூழிலும் (தொல்காப்பியம் புறத்திணையியல் 14)
4. ↑  புறம் 76
5. ↑  
வள்ளை நீக்கி வயமீன் முகந்து  

கொள்ளை சாற்றிய கொடுமுடி வலைஞர்  

வேழப் பழனத்து நூழில் ஆட்டு (மதுரைக்காஞ்சி 255-257)
**இஷ்ரத் அஃப்ரீன்** ( Ishrat Afreen ) (இஷ்ரத் ஆப்ரீன்) பிறப்பு 25 டிசம்பர் 1956) இவர் ஒரு உருது கவிஞர். இவரது படைப்புகள் ஆங்கிலம், யப்பானியம், சமஸ்கிருதம், இந்தி உள்ளிட்ட பல மொழிகளில் மொழிபெயர்க்கப்பட்டுள்ளன. கசல் பாடகர்களான ஜக்ஜீத் சிங் & சித்ரா சிங் ஆகிய இருவரும் இவரது கவிதைகளை தங்களின் இசைத்தொகுப்பு நிகழ்ச்சியான *பியோண்ட் டைம்* (1987) என்பதில் நிகழ்த்தினர். பிரித்தானிய-பாக்கித்தானி திரைப்பட நடிகர் ஜியா மொஹைதீன் தனது 17வது, 20வது தொகுதிகளிலும், தற்போதைய கச்சேரிகளிலும் இவரது கவிதைகளை வாசிக்கிறார்.

ஆரம்ப வாழ்க்கை மற்றும் தொழில்
-----------------------------

இவர் தனது 14வது வயதில் 31 ஏப்ரல் 1971 அன்று *டெய்லி ஜங்* என்ற தினசரியில் முதன்முதலில் எழுத ஆரம்பித்தார். தொடர்ந்து எழுதிய இவரது கவிதைகள் இந்தியா மற்றும் பாக்கித்தான் முழுவதும் பல இலக்கிய இதழ்களில் வெளியிடப்பட்டது. இறுதியில் கவிஞர் பஹ்மிதா ரியாஸ் நடத்திவந்த *ஆவாஸ்* என்ற மாத இதழின் உதவி ஆசிரியரானார். இவரது எழுத்து வாழ்க்கைக்கு இணையாக 1970-1984 வரை பாக்கித்தான் வானொலியில் தேசிய மற்றும் உலகளவில் ஒளிபரப்பப்பட்ட பல வானொலி நிகழ்ச்சிகளில் பங்கேற்றார். பின்னர் மிர்சா ஜமிலின் கீழ் பக்க தளவமைப்பு மென்பொருளான இன்பேஜிற்கான நஸ்தலீகு வரிவடிவத்தில் பணியாற்றினார்.

இஷ்ரத் அஃப்ரீன் தற்போது ஆஸ்டினின் இந்து உருது பிளாக்சிப் திட்டத்தில் ஆஸ்டின், டெக்சாஸ் பல்கலைக்கழகத்தின் முதன்மை உருது விரிவுரையாளராக உள்ளார்.

கல்வி
-----

அஃப்ரீன் தனது இளங்கலைக் கல்வியை கராச்சியில் உள்ள அல்லாமா இக்பால் அரசுக் கல்லூரியில் பயின்றார், பின்னர் பாக்கித்தானின் கராச்சி பல்கலைக்கழகத்தில் உருது இலக்கியத்தில் முதுகலைப் பட்டம் பெற்றார். பின்னர் ஆகா கான் உறைவிடப் பள்ளியிலும் கற்பித்தார்.

வெளியீடுகள்
-----------

அஃப்ரீன் *குஞ்ச் பீலே பூலோன் கா* (1985) மற்றும் *தூப் அப்னே ஹிஸ்ஸே கி* (2005) ஆகிய இரண்டு கவிதைத் தொகுப்புகளை வெளியிட்டுள்ளார். இதைத் தவிர *வீ சின்புல் வுமன்*  என்ற மதிப்புமிக்க தொகுப்பில் இவரது கவிதைகள் சேர்க்கப்பட்டுள்ளன.

சான்றுகள்
---------

* Official site
* Urdu Study at University of Wisconsin
* BBC: 2005's Most Important Urdu Publications
* DAWN Book Review of "Dhoop Apney Hissay Ki"
* Article in Urdu
* DAWN Interview Article
* Initial DAWN Article 1 பரணிடப்பட்டது 13 சூலை 2011 at the வந்தவழி இயந்திரம்
* Article on Launching of "Dhoop Apne Hissay Ki"
* Image of Newspaper Spread in Urdu பரணிடப்பட்டது 13 சூலை 2011 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |


1. ↑  "Hindi Urdu Flagship Program - About: Faculty & Staff". 25 July 2010 அன்று மூலம் பரணிடப்பட்டது. 31 May 2010 அன்று பார்க்கப்பட்டது.
2. ↑  Ahmed, Rukhsana. Women's Press London, 1991.
3. ↑  ASR Publications, 1990. Lahore, Pakistan.
**சனாமகி அகோங் கோங் சிங்பா** (*Sanamahi Ahong Khong Chingba*) மணிப்பூர் மாநிலத்தில் வாழ்கின்ற மணிப்புரி மக்கள் கொண்டாடுகின்ற ஒரு மதத் திருவிழாவாகும். சனாமகி செங் ஓங்பா அல்லது காங் சிங்பா என்ற பெயர்களாலும் இவ்விழா அழைக்கப்படுகிறது. மணிப்புரி மக்களின் கடவுளான லைனிங்தௌ சனாமகியை உள்ளடக்கிய பிரமாண்டமான இரதத்துடன் கூடிய பொது ஊர்வலம் இத்திருவிழாவின் முக்கியமான அடையாளமாகும். திருவிழாவின் முக்கிய நிகழ்வுகள் அனைத்தும் இம்பால் நகரத்தில் நடைபெறுகின்றன. ஊர்வலத்தில் சேரும் ஆயிரக்கணக்கான யாத்ரீகர்களை இந்நிகழ்வுகள் ஈர்க்கின்றன.. 350 ஆண்டுகளுக்கு முன்பு கொண்டாடப்பட்ட இத்திருவிழா, நீண்ட இடைவேளைக்குப் பிறகு, 2018ஆம் ஆண்டு முதன்முதலில் கொண்டாடப்பட்டது.

சனாமகி அகோங் கோங் சிங்பா திருவிழாவின் போது, ஆயிரக்கணக்கான பக்தர்கள் அரிசி, பழங்கள், காய்கறிகள், பணம் மற்றும் பாரம்பரிய சடங்குகளை காணிக்கையாக்கியும் சடங்குகள் நிகழ்த்தியும் கடவுளிடம் ஆசீர்வாதம் பெறுகிறார்கள். இம்பால் நகரின் மையப்பகுதியில் அலங்கரிக்கப்பட்ட சனாமகியை ஏற்றிய தேர் ஒன்று பயணிக்கும். இந்தப் பயணம் உள்நாட்டில் காங் சிங்பா என்று அழைக்கப்படுகிறது.

சனாமகி அகோங் கோங் சிங்பா திருவிழா என்பது முற்றிலும் சனாமகி இனத்தினரின் மதத் திருவிழாவாகும். ஆனால் மணிப்புரி மக்கள் சமூகத்தின் இந்துமயமாக்கலுக்குப் பிறகு, இதேபோன்ற ஒரு திருவிழா உருவாக்கப்பட்டது.

மேற்கோள்கள்
-----------

1. ↑  "Ancient Manipur ritual held". *www.telegraphindia.com*.
2. ↑  "Sanamahi Ahong-Khong Chingba ritual to be organised :: Manipur News | Manipur Daily | Poknapham - Manipuri News!". *thepeopleschronicle.in*. 2021-09-13 அன்று மூலம் பரணிடப்பட்டது. 2023-02-11 அன்று பார்க்கப்பட்டது.
3. ↑  "Sanamahee Ahong Khong Chingba observed after 350 years". June 28, 2018.
4. ↑  "Kang Chingba". *e-pao.net*. 2020-09-19 அன்று பார்க்கப்பட்டது.
5. ↑   *Yojana Magazine*. Government of India. August 2020. பக். 18.
6. ↑  "Kang Rath Yatra Manipur | Kang Chingba Festival Manipur". *www.tourmyindia.com*. 2020-09-19 அன்று பார்க்கப்பட்டது.
**கொள்ளம்பக்கனார்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று இடம்பெற்றுள்ளது. அது நற்றிணை 147 எண் கொண்ட பாடலாக அமைந்துள்ளது.

பாடல் தரும் செய்தி
------------------

கொள் அம்பு அக்கம்(அக்கனார்) என்னும் பொருள் தருமாறு இவரது பெயர் அமைந்துள்ளது. அக்கம் என்பது அம்பறாத்தூணி. அம்பு கொண்ட தூணியை உடையவர். (திணை - குறிஞ்சி)
தலைவன் தலைவிக்காகக் காத்திருக்கிறான். தலைவி தினைப்புனம் காக்க வரமுடியாததற்கான காரணத்தைத் தலைவன் கேட்குமாறு தோழி தலைவியிடம் கூறுவது போல் கூறுகிறாள்.

அணிநுதல் குறுமகளே! நீ என்ன ஆவாயோ? - தோழி சொல்கிறாள்.

தினைக் கதிர்களைக் கிளிகள் கவர்ந்து சென்றுவிட்டன. உன்னைத் தினைப்புனம் காக்க அனுப்பிவைத்தேனே! என்ன ஆனாய்? எங்குச் சென்றாய்? - அன்னை அதட்டினாள்.

அவனை நான் அறியேன். கண்டதும் இல்லை. மூங்கிலால் செய்த தட்டையை அடித்துக்கொண்டே பூப் பறிக்கவில்லை. நீராடவும் இல்லை. எனக்கு இந்த நினைவு இல்லை. நான் பொய் சொல்லமாட்டேன். வாய்க்கு வந்தபடியெல்லாம் பேசாதே - தலைவி அன்னைக்கு அளித்த விடை.

இதனைக் கேட்ட அன்னைக்குச் சினம் தலைக்குமேல் ஏறிக்கொண்டது.

இனி நீ தினைப்புனம் காக்கச் செல்லவேண்டாம் - அன்னையின் கண்டிப்பு

தோழி நீ அளியை(இரங்கத்தக்கவள்). என்ன செய்வாய்? - தோழியின் சொதப்பல்.
**இரத்தக் கொழுப்பில்** மூன்று முக்கிய வகைகள் உள்ளன. அவை பெரும்பாலும் ‘தீய’ கொழுப்பு எனக் குறிப்பிடப்படுகிற குறையடர்த்தி கொழுமியப்புரதம் (LDL). ‘நன்மை புரியும்’ கொழுப்பு என அறியப்படும் உயரடர்த்தி கொழுமியப்புரதம் (HDL)), கொழுப்பு மற்றும் டிரைகிளிசரைடுகள்.

குறையடர்த்தி கொழுமியப்புரதம் தமனிச் சுவர்களில் கொழுப்புச் படிவத்தை படியச் செய்கிறது. அதே சமயம் [உயரடர்த்தி கொழுமியப்புரதம் தமனி, நாடிகளை சுத்தப்படுத்த உதவுகிறது. டிரைகிளிசரைடு எனப்படும் *இரத்தக் கொழுப்பு* ஆண்களுக்கும் பெண்களுக்கும் ஆபத்து விளைவிக்கும் ஒன்று. ஆனால் அதிக டிரைகிளிசரைடு எனப்படும் கொழுப்பு பெண்களுக்கு அதிக ஆபத்தை விளைவிக்கலாம். அதிக உடற் பருமன் அதிகமாக மது அருந்துதல் நீரிழிவு உள்ளவர்களுக்கு டிரைகிளிசரைடுடன் இரத்த அளவு அதிகமாக இருக்கலாம். இவர்களுக்கு இருதயநோய் ஏற்படும் சாத்தியம் அதிகம். ஆகவே, இவர்கள் வாழ்க்கை முறையை மாற்றி சுகவாழ்வு வாழ்வது அவசியம். உயர் இரத்தக் கொலஸ்டிரால் நாடிகளை சுருங்கச் செய்வதுடன் இருதய நோய் மற்றும் பாரிசவாதத்திற்கான ஆபத்தையும் அதிகரிக்கும். உணவு முறையில் மற்றும்/அல்லது மருந்தில் செய்யப்படும் மாற்றங்கள் இரத்தத்தில் அதிகரித்த நிலையில் உள்ள கொலஸ்டிரால் அளவைக் குறைக்க உதவும்
***ஆரியா*** (*Aarya*) 2007 ஆம் ஆண்டு மாதவன் மற்றும் பாவனா நடிப்பில், மனோஜ் குமார் தயாரிப்பில், பாலசேகரன் இயக்கத்தில், மணிசர்மா இசையில் வெளியான தமிழ் திரைப்படம்.

கதைச்சுருக்கம்
--------------

தாதாவான காசியின் (பிரகாஷ் ராஜ்) தங்கை தீபிகா (பாவனா) பிடிவாத குணமுள்ள, பணக்காரப் பெண். தன் தங்கை மீது மிகுந்த அன்பு வைத்துள்ள காசி அவள் கேட்பதையெல்லாம் செய்து தருகிறான். அதுவே அவளை மிகுந்த பிடிவாதமுள்ளவளாக மாற்றிவிடுகிறது. சென்னையிலுள்ள மருத்துவக் கல்லூரியில் மாணவியான அவளின் கட்டளைப்படியே அந்தக் கல்லூரியில் அனைத்தும் நடக்கிறது. சக மாணவர்கள், பேராசிரியர்கள் மற்றும் அந்தக் கல்லூரியின் முதல்வர் உட்பட அனைவரும் காசிக்குப் பயந்து தீபிகாவின் உத்தரவுப்படி நடக்கின்றனர்.

கோயமுத்தூரிலிருந்து தீபிகா படிக்கும் சென்னை மருத்துவக் கல்லூரிக்கு மாறுதலாகி வரும் இறுதியாண்டு மாணவன் ஆரியா (மாதவன்). மற்றவர்களைப் போல தீபிகாவிற்கு அடிபணிய மறுக்கும் ஆரியா அவளிடம் மோதல் போக்கைக் கடைபிடிக்கிறான். இதனால் அவனது தங்கையைக் கடத்தி அவனை மிரட்டும் தீபிகாவை தைரியமாக எதிர்கொண்டு தன் தங்கையை மீட்கிறான். ஆரியாவின் துணிச்சலான குணத்தை ரசிக்கும் தீபிகா அவனை காதலிக்கத் தொடங்குகிறாள். ஆனால் தீபிகாவின் காதலை ஏற்க ஆரியா மறுக்கிறான். காசியும் தன் தங்கையைத் திருமணம் செய்துகொள்ள ஆரியாவை மிரட்டுகிறான். இறுதியில் வென்றது யார்? என்பதே மீதிக்கதை.

பிச்சைக்காரனாக இருந்து திடீரென கிடைத்த வாய்ப்பில் மாநகராட்சி உறுப்பினராகும் ஸ்நேக் பாபு (வடிவேலு) வரும் காட்சிகள் நகைச்சுவைக்காக அமைக்கப்பட்டிருக்கின்றன.

நடிகர்கள்
---------

* மாதவன் - ஆரியா
* பாவனா - தீபிகா
* பிரகாஷ் ராஜ் - காசி
* வடிவேலு - ஸ்நேக் பாபு
* தேவன் - தலைமை ஆசிரியர்
* தேஜா ஸ்ரீ - பூஜா
* கவிதா - ஆரியாவின் தாய்
* பொன்னம்பலம் - மீசை பெருமாள்
* பிரவின் குமார் - விஸ்வநாதன்
* தலைவாசல் விஜய்
* ராஜ்கபூர்
* கிரேன் மனோகர்
* வர்ஷினி
* சுதா
* ராபர்ட் (நடன இயக்குனர்) - சிறப்புத் தோற்றம்
* சிம்ரன் கான் - சிறப்புத் தோற்றம்

இசை
---

படத்தின் இசையமைப்பாளர் மணிசர்மா. பாடலாசிரியர் பா. விஜய்.

* ஆரியா - கார்த்திக், சுசித்ரா
* என்னங்கிற நீ - திப்பு, அனுராதா ஸ்ரீராம்
* அருகினில் - கார்த்திக், வர்தினி
* ஜில்லென்ற - ரஞ்சித், ரீடா
* சில்லி - நவீன், சைந்தவி

வெளியீடு
--------

இப்படம் தெலுங்கில் *ஆரியா எம். பி. பி. எஸ்.* என்றும், இந்தியில் *மை டியர் பிக் பி* என்றும் மொழிமாற்றப்பட்டு வெளியானது.

இப்படத்தில் வடிவேலு பேசும் பிரபல நகைச்சுவை வசனமான "*வெள்ளையா இருக்கிறவன் பொய் சொல்ல மாட்டான்"* என்பதைத் தலைப்பாகக் கொண்டு 2015 இல் தமிழ் திரைப்படம் ஒன்று வெளியானது.

மேற்கோள்கள்
-----------

1. ↑  "பாடல்கள்". 2016-12-20 அன்று மூலம் பரணிடப்பட்டது. 2019-02-23 அன்று பார்க்கப்பட்டது.
2. ↑  "வெள்ளையா இருக்கிறவன் பொய் சொல்லமாட்டான் - திரைப்படம்".
3. ↑  "படங்களின் தலைப்பான வடிவேலுவின் பிரபல வசனங்கள்".

வெளி இணைப்புகள்
---------------

* ஆரியா
**ஆரியர்**  எனும் சொல்லானது குறித்த மக்கள் கூட்டம் ஒன்றினை மானிடவியல் அடிப்படையில் குறிப்பிடுவதற்கு பயன்படுத்தப்படுகிறது.

ஆரியர் - சொல் வரலாறு
--------------------

ஆரியர் என்ற சொல் சமஸ்கிருத மற்றும் ஈரானிய மொழிகளின் அடிப்படையில் அமைந்த **ஆர்ய** எனும் அடிச்சொல்லிலிருந்து மருவி வந்ததாக கருதப்படுகிறது. இச்சொல் முதன் முதலாக ரிக் வேத நூலில் காணப்படுகிறது. இந்நூலில் அடங்கியுள்ள செய்யுள்கள் இன்றைக்கு 3500 ஆண்டுகளுக்கு முன் எழுதப்பட்டவை எனக் கருதப்படுகிறது. ஆர்ய என்ற சொல் *அய்ரிய* என்ற இரானிய மொழிச் சொல்லுடன் உறவுடைய சொல்லாகும். இது சான்றோரையும், சான்றாண்மை என்ற பண்பையும் குறிக்கும் சொல்லாக ரிக் வேதத்தில் காணப்படுகிறது. ஆனால் இது தற்காலத்தில் *மேன்மையான*, *புனிதமான* போன்ற இன மேன்மையைக் குறிக்கும் ஒரு சொல்லாக மாற்றப்பட்டது. ஜெர்மனியில் இரண்டாம் உலகப்போரின் போது நாசிகளின் இனவாதத்தை அடுத்து இது ஒரு வெறுப்புக்குரிய சொல்லாகவும் மாறியது. நாசிகள் போரில் தோல்வியுற்றபோது ஆரியர் பற்றிய கருத்து ஐரோப்பாவில் கண்டனத்துக்கு இலக்காகி கைவிடப்படும் நிலை ஏற்பட்டது. எனினும், தெற்காசியாவில் குறிப்பாக பிரித்தானியர் ஆட்சி நீங்கிய பின்னர் ஆரியர் பற்றிய கருத்து புத்துயிர் பெற்றது.

இதனையும் பார்க்கவும்
--------------------

தமிழ்நாட்டில் ஆரியர்

மேற்கோள்கள்
-----------

1. ↑  ப. 143, இந்திரபாலா, கா. *இலங்கையில் தமிழர், குமரன் புத்தக நிலையம்*, சென்னை/கொழும்பு, 2006
**யூஈஎஃப்ஏ உன்னதக் கோப்பை** (**UEFA Super Cup**) என்பது ஒவ்வொரு ஆண்டும் யூஈஎஃப்ஏ-வினால் நடத்தப்படும் போட்டியாகும்; இது அவ்வாண்டின் யூஈஎஃப்ஏ வாகையர் கூட்டிணைவு வெற்றியாளருக்கும் யூஈஎஃப்ஏ யூரோப்பா கூட்டிணைவு வெற்றியாளருக்கும் இடையே நடத்தப்படும். பொதுவாக ஐரோப்பிய நாடுகளின் கூட்டிணைவுகள் ஆரம்பிக்கும் காலத்தில், ஆகத்து மாத இறுதியில், குறிப்பாக வெள்ளிக்கிழமையன்று நடத்தப்படும்.

1972-லிருந்து 1999-வரை ஐரோப்பியக் கோப்பை/யூஈஎஃப்ஏ வாகையர் கூட்டிணைவு வெற்றியாளருக்கும் ஐரோப்பிய கோப்பை வெற்றியாளர்கள் கோப்பை/யூஈஎஃப்ஏ கோப்பை வெற்றியாளர்கள் கோப்பை வெற்றியாளருக்கும் இடையே இந்த *உன்னதக் கோப்பைப் போட்டி* நடத்தப்பட்டது. யூஈஎஃப்ஏ கோப்பை வெற்றியாளர்கள் கோப்பை - போட்டி நடத்துவது நிறுத்தப்பட்ட பிறகு, வாகையர் கூட்டிணைவு வெற்றியாளருக்கும் *யூஈஎஃப்ஏ கோப்பை* வெற்றியாளருக்கும் இடையே உன்னதக் கோப்பை-போட்டி நடத்தப்பட்டது; 2009-ஆம் ஆண்டில் *யூஈஎஃப்ஏ கோப்பை*யானது *யூஈஎஃப்ஏ யூரோப்பா கூட்டிணைவு* என்று பெயர் மாற்றப்பட்டது.

தற்போதைய வெற்றியாளர்கள் செருமனியின் பேயர்ன் மியூனிச் அணியாகும். ஐரோப்பிய உன்னதக் கோப்பையை அதிகமுறை வென்றவர்கள் எனும் சாதனைக்கு சொந்தக்காரர்கள் இத்தாலியின் ஏசி மிலான் அணியாகும்.

மேலும் பார்க்க
--------------

* யூஈஎஃப்ஏ வாகையர் கூட்டிணைவு
* யூஈஎஃப்ஏ யூரோப்பா கூட்டிணைவு
ஜாம் கோட்டை நுழைவாயில்
**டாக்டர். அம்பேத்கர் நகர்** (**Dr. Ambedkar Nagar** - commonly known as **Mhow**), பொதுவாக **மாவ்** நகரம் என அழைக்கப்படும் இந்நகரம், இந்தியாவின் மத்தியப் பிரதேச மாநிலத்தின் இந்தூர் மாவட்டத்தில் அமைந்துள்ளது. இந்நகரம் இந்தூர் நகரத்திற்கு தென்மேற்கே 23 கிமீ தொலைவில், பழைய மும்பை - ஆக்ரா நெடுஞ்சாலை எண் 3-இல் அமைந்துள்ளது. இவ்வூரில் அம்பேத்கர் பிறந்ததால், அவரின் நினவை போற்றும் வகையில், மாவ் நகரத்தின் பெயரை, 2003-இல் மத்தியப் பிரதேச அரசு டாக்டர். அம்பேத்கர் நகரம் என மாற்றியது.  இந்நகரத்தின் நிர்வாகத்தை இந்திய இராணுவத்தின் குடும்பத்தினர்கள் கொண்ட பாசறை மன்றக் குழு மேற்கொள்கிறது.

மக்கள் தொகை பரம்பல்
-------------------

2011 ஆம் ஆண்டு இந்திய மக்கள் தொகை கணக்கெடுப்பின் படி, டாக்ட. அம்பேத்கர் நகரத்தின் மொத்த மக்கள்தொகை 81,702 ஆகும். அதில் ஆண்கள் 43,888 மற்றும் 37,814 பெண்கள் உள்ளனர். பாலின விகிதம் 1000 ஆண்களுக்கு 862 பெண்கள் வீதம் உள்ளனர். 6 வயதிற்குட்பட்ட குழந்தைகள் 9308 (11.39%) ஆக உள்ளனர். சராசரி எழுத்தறிவு 85.78% ஆக உள்ளது. மக்கள்தொகையில் இந்துக்கள் 66.54%, இசுலாமியர் 29.41%, சமணர்கள் 0.45%, பௌத்தர்கள் 0.54%, கிறித்தவர்கள் 1.55%, சீக்கியர்கள் 1.32% மற்றும் பிறர் 0.19% ஆகவுள்ளனர்.

இராணுவப் பாசறைகளும், இராணுவப் பயிற்சி கல்லூரிகளும்
--------------------------------------------------

1818 முதல் இந்நகரத்தில் பிரித்தானிய இந்தியாவின் இராணுவப் பாசறை உள்ளது. தற்போது இந்நகரத்தில் இந்தியத் தரைப்படையின் மூன்று இராணுவப் பயிற்சி நிலையங்கள் உள்ளது. அவைகள்: 1 மாவ் இராணுவப் பொதுப் பள்ளி, 2 இராணுவப் போர்க் கல்லூரி, 3 இராணுவத் தகவல் தொடர்பு பொறியியல் கல்லூரி.

புகழ் பெற்றவர்கள்
-----------------

* அம்பேத்கர்

பல்கலைக்கழகம் மற்றும் கல்லூரிகள்
--------------------------------

* டாக்டர். அம்பேத்கர் சமுக அறிவியல் பல்கலைக்கழகம்
* கால்நடை மருத்துவக் கல்லூரி

மேற்கோள்கள்
-----------

1. ↑
2. ↑  "52nd REPORT OF THE COMMISSIONER FOR LINGUISTIC MINORITIES IN INDIA" (PDF). *nclm.nic.in*. Ministry of Minority Affairs. 25 May 2017 அன்று மூலம் (PDF) பரணிடப்பட்டது. 21 July 2019 அன்று பார்க்கப்பட்டது.
3. ↑  "Mhow town renamed as Dr Ambedkar Nagar". *தி டைம்ஸ் ஆஃப் இந்தியா* (Bhopal). 28 June 2003. Archived from the original on 23 அக்டோபர் 2012. .
4. ↑  Mhow Cantt Population Census 2011

வெளி இணைப்புகள்
---------------

விக்கிமீடியா பொதுவகத்தில்,  
 ***Dr. Ambedkar Nagar***   
என்பதின் ஊடகங்கள் உள்ளன. 

* "Mhow". *பிரித்தானிக்கா கலைக்களஞ்சியம்* (11th). (1911). Cambridge University Press.
* Mhow cantonment
* Mhow Ki Khabrein - A blog dedicated to Mhow
**வி. செல்வகணேஷ்** (*V. Selvaganesh*) என்பவர் ஒரு இந்திய தாள இசைக் கலைஞர் ஆவார். கர்நாடக இசைப் பாரம்பரிய தாளக் கருவியான கஞ்சிராவை இசைக்கும் பாரம்பரிய குடும்பத்தைச் சேர்ந்தவர்.  இவர் "செல்லா எஸ். கணேஷ்" என்றும் அழைக்கப்படுகிறார்.

தொழில்
------

ஜான் மெக்லாலின் இசைக் குழுவான ரிமம்பர் சக்தியுடனான சுற்றுப்பயணங்கள் மூலம் செல்வகனேஷ் உலக புகழ் பெற்றார். இவர் தனது தந்தையான கிராமி-விருதுக்கு பரிந்துரைக்கப்பட்ட தேட்டகுடி அரிகர விநாயகரமுக்கு, அவரது சிறீ ஜேஜிடிவி பள்ளியை நடத்துவதற்கும், புதிய தலைமுறை கர்நாடக தாளவாதிகளுக்கு பயிற்சி அளிப்பதற்கும் உதவிவருகிறார். இவர் இசைத் தொகுதிகளை உருவாக்கி தயாரித்துள்ளார். மேலும் எசுபானியாவை தளமாக கொண்ட கலைஞரான ஜோனாஸ் ஹெல்போர்க் மற்றும் அமெரிக்க கிட்டார் கலைஞரான ஷான் லேன் ஆகியோருடன் சேர்ந்து இசைத்துள்ளார்.

2012 ஆம் ஆண்டில், செல்வகணேஷ் *போதை* என்ற தமிழ் குறும்படத்தின் வழியாக இயக்குனராக அறிமுகமானார்.  சரிகம இசை வெளியீட்டு நிறுவனத்தால் எண்ணியில் வடிவத்தில் வெளியிடப்பட்ட இசைப்பதிவுகளையும் இவர் உருவாக்கியுள்ளார். 

### திரைப்பட வாழ்க்கை

வி. செல்வகணேஷ் தமிழ்த் திரைப்படமான *வெண்ணிலா கபடி குழு* (2008) மூலம் திரைப்பட இசையமைப்பாளராக அறிமுகமானார்.

இசைத்தொகுப்பு தரவுத்திரட்டு
---------------------------

தனித் தொகுப்புகள்

* *சௌகா* (2006)
* *கஞ்சர்னி* (2016)

ஜோனாஸ் ஹெல்போர்க்குடன்

* *குட் பீப்பில் இன் டைம்ஸ் ஆஃப் ஈவில்* (2000)
* *ஐகான்: ஒரு டிரான்ஸ் கான்டினென்டல் கேதரிங்* (2003)
* *காளிஸ் சன்* (2006)
* *ஆர்ட் மெட்டல்* (2007)

ஜான் மெக்லாலினுடன்
* *ரிமைன்டர் சக்தி - த பிலீவர்* (2000)
* *ரிமைண்டர் சக்தி - சாட்டடே நைட் இன் பாம்பே* (2001)

திரைப்பட இசையமைப்பாளராக

* *வெண்ணிலா கபடிகுழு* (2008)
* *கொல கொலயா முந்திரிக்கா* (2009)
* *துரோகி* (2010)
* *நில் கவனி செல்லாதே* (2010)
* *குள்ளநரி கூட்டம்* (2011)
* *பில்லா ஜமீன்தார்* (2011) (தெலுங்கு)
* *சிவா மனசுலோ ஸ்ருதி* (2012) (தெலுங்கு)
* *நிர்ணயம்* (2013) (தயாரிப்பாளரும்)
* *இரெட்டை வாலு* (2013)
* *அர்த்தநாரி* (2016)
* *சித்ரங்கடா* (2017) (தெலுங்கு)
* *வெண்ணிலா கபடி குழு 2* (2019)

மேற்கோள்கள்
-----------

 

1. ↑  NavdeepSandhu (2008-08-25). "Merging music". Express India. 2012-09-23 அன்று மூலம் பரணிடப்பட்டது. 2012-03-09 அன்று பார்க்கப்பட்டது.
2. ↑  "Raising the tempo". .
3. ↑  "Saregama album page". 2013-05-23 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் வி. செல்வகணேஷ்
**விஷ்ணு கோவிந்த் ஜாக்** (Vishnu Govind Jog**)** (22 பிப்ரவரி 1922 - 31 சனவரி 2004)) **வி. கோ. ஜாக்** என நன்கு அறியப்பட்ட இவர்  ஓர் இந்திய வயலின் கலைஞராவர். 20 ஆம் நூற்றாண்டில் இந்தியப் பாரம்பரிய இசை பாரம்பரியத்தில் வயலினில் முதன்மையானவரான இவர், வயலினை இந்தியப் பாரம்பரிய இசையில் அறிமுகப்படுத்திய பெருமைக்குரியவர்.

ஆரம்ப கால வாழ்க்கை
------------------

1922 இல் மும்பையில் பிறந்த இவர், எஸ். சி. அதாவலே மற்றும் மறைந்த கண்பத் ராவ் புரோகித் ஆகியோரிடமிருந்து தனது ஆரம்ப பயிற்சியைப் பெற்றார். மிகச் சிறிய வயதில், 1930களில் லக்னோவின் பட்கண்டே இசைக் கல்லூரியில் தனது மூத்தக் கலைஞர்களுடன் இணைந்தே இருந்தார். இவர், தனது பன்னிரெண்டாவது வயதில் இசைப் பயிற்சியைத் தொடங்கினார். பின்னர் பாபா அலாவுதீன் கான் மற்றும் பண்டிட் எஸ். என். இரதன்ஜங்கர் போன்ற இந்தியாவின் மிகச் சிறந்த இசைக்கலைஞர்களிடம் பயிற்சி பெற்றார். 

தனது ஆரம்பகால பயிற்சியை சங்கர் ராவ் அதாவி, கணபத் ராவ் புரோகித் மற்றும் வி. சாத்திரி ஆகியோரின் கீழ் பெற்றார். பின்னர் முனைவர் எஸ். என். இரதன்ஜங்கர் மற்றும் அலாவுதீன் கான் ஆகியோரிடமிருந்து விரிவான பயிற்சி பெற்றார். அதைத் தொடர்ந்து, விசுவேசுவர் சாத்திரியிடம் பயிற்சி பெற்றார். இலங்கையின் பண்டிட் அமரதேவா இவரது சீடராவார். 

1980இல் சங்கீத நாடக அகாதமி விருதினையும் 1983 ஆம் ஆண்டில் இந்தியக் குடியரசுத் தலைவரிடமிருந்து பத்ம பூசண் விருதினையும்  பெற்றுள்ளார். இவர் ஓய்வுபெறும் நேரத்தில் அனைத்திந்திய வானொலியின் துணைத் தலைமை தயாரிப்பாளராக உயர்ந்தார்.

சொந்த வாழ்க்கை
--------------

1999 ஆம் ஆண்டு தொடங்கி, இவர் நடுக்குவாத நோயால் அவதிப்பட்டார். மேலும் தனது பிற்காலங்களில் சுவாசக் கோளாறால் அவதிப்பட்டார். நீண்டகால நோய்க்குப் பிறகு இவர் 31 சனவரி 2004 அன்று தெற்கு கொல்கத்தாவில் இறந்தார். ஒவ்வொரு ஆண்டும் சனவரி 31 ஆம் தேதி கொல்கத்தாவில் 'சுவரசதானா' என்ற இசை நிகழ்ச்சி நடத்தப்படுகிறது. இது இவரது நினைவாக இவரது சீடர் வல்லப பாண்டியோபாத்யாயால் நிறுவப்பட்டது.

குறிப்புகள்
-----------

1. ↑   *Reference India: biographical notes on men & women of achievement of today ... - Ravi Bhushan — Google Books*. .
2. ↑  "Padma Awards" (PDF). Ministry of Home Affairs, Government of India. 2015. 15 November 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.

வெளி இணைப்புகள்
---------------

* V. G. Jog obituary
* V. G. Jog obituary பரணிடப்பட்டது 2012-10-18 at the வந்தவழி இயந்திரம் from *The Times of India*
* V. G. Jog obituary பரணிடப்பட்டது 2004-02-16 at the வந்தவழி இயந்திரம் from *The Hindu*

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| கலைஞர் | 
* MusicBrainz

 |
| மற்றவை | 
* Europeana

 |
**வி. டி. இராசசேகர் செட்டி** (Vontibettu Thimmappa Rajshekar or V. T. Rajshekar Shetty) இதழாளர், எழுத்தாளர், நூலாசிரியர் எனப் பல தகுதிகள் கொண்டவர். இந்தியன் எக்சுபிரசு ஆங்கில செய்தித்தாள் நிறுவனத்தில் 25 ஆண்டுகள் ஓர் இதழாளராகப் பணி புரிந்தார். மும்பை, தில்லி, பெங்களூரு ஆகிய நகரங்களில் உள்ள தேசிய செய்தித்தாள்கள் சிலவற்றிலும் வேலை செய்தார். இவர் பகுத்தறிவாளராகவும் முற்போக்குக் கருத்தாளராகவும் தலித் இன மக்களுக்குப் பாடுபடுபவராகவும் கருதப்படுகிறார்.

செயற்பாடு
---------

1981 ஆம் ஆண்டில் *தலித் வாய்ஸ்* என்னும் பெயரில் ஓர் இதழைத் தொடங்கி நடத்தி வந்தார். அயல்நாடுகளில் இந்து மத எதிர்ப்புக் கருத்துக்களைப் பரப்பினார் என்று இவருடைய கடவுப் புத்தகம் பறிமுதல் செய்யப்பட்டது. இரு வேறு மக்கள் குழுக்களிடையே பகைமை உணர்ச்சியைத் தூண்டிவிடுவதாகக் குற்றஞ்சாட்டப்பட்டு தடா சட்டத்தின் கீழ் சிறையில் வைக்கப்பட்டார். தேச விரோத சட்டத்திலும் கைது செய்யப்பட்டார்.

விமர்சனம்
---------

*தலித் குரல்* இட்லர் மற்றும் நாட்சி ஜெர்மனி பற்றிய 'சீயோனியர்களின் சதித்திட்டம்' என்பதை வெளியிட்டது. இவர்கள் ஈரான் அரசாங்கத்திற்கு ஆதரவும் மகுமூத் அகமதிநெச்சாத்தின் பெரும் இன அழிப்பு மறுதலிப்புக்குக் கருத்துக்கு ஆதரவும் வழங்குகின்றனர்.

இவர் உயர் சாதியைச் சேர்ந்தவராயிருப்பதால் இவருடைய தலித் விடய அக்கறை கேள்விக்குரியாகியது.

பொறுப்புகள்
-----------

கருநாடக பகுத்தறிவாளர் கழகத்தில் பொதுச் செயலராகவும், இந்திய சீன நட்புறவுக் கழக அமைப்பாளராகவும், பெங்களுரு துளு கூடத்தின் தலைவராகவும் பதவி வகித்தார்.

நூலாசிரியராக
------------

*கருநாடகத்தில் தலித் இயக்கம்*, *இந்து இந்தியாவில் மார்க்சு தோற்றது எவ்வாறு?*, *மதக் கலவரப் பின்னணிச் சதி*, *இந்தியாவின் யூதர்கள்*, *பிராமணியம்*, *தலித்துகள் கருப்புத் தீண்டத்தகாதவர்கள்* என்பன போன்ற 25 நூல்கள் எழுதியுள்ளார்.

விருது
------

2005 ஆம் ஆண்டில் இலண்டனில் உள்ள தென்னாசிய நிறுவனம் இவருக்குப் புத்தக விருதை வழங்கிக் கௌரவித்தது

மேற்கோள்கள்
-----------

1. ↑  Rawat, V. B. (2006). "Reservation Debate: A Great Opportunity To Restrengthen Dalit Bahujan Alliance". *Counter Currents*. Archived from the original on 15 May 2006. .
2. 1 2  Human Rights Watch Article. Hrw.org. Retrieved on 2011-07-07.
3. ↑  Dalit Voice About Us. Dalitvoice.org. Retrieved on 2011-07-07.
4. ↑  dalitvoice.org. dalitvoice.org. Retrieved on 2011-07-07.
5. ↑  "Dalitvoice article". 2007-09-28 அன்று மூலம் பரணிடப்பட்டது. 2016-02-06 அன்று பார்க்கப்பட்டது. See "Abuse of History" Hitler not worst villain of 20th century as painted by "Zionists"
6. ↑  Defeat in Iraq & fall of Bush: India warned to quickly adjust to big changes in West Dalit Voice Article
7. ↑  Dalit Voice Vol 24, No. 15 see "'Socialist Brahmin' calls DV casteist" and "Editor answerable only to DV family, not prostitutes of vaidiks". Dalitvoice.org (2005-06-16). Retrieved on 2011-07-07
8. ↑  "Award for book on Dalits". *The Hindu*. 8 October 2012. Archived from the original on 18 June 2013. .

வெளி இணைப்புக்கள்
-----------------

* 'Dalit Voice' Speaks Out
[*தொடர்பிழந்த இணைப்பு*]
* http://kashmirvoice.org/?p=14525
**வி. சண்முகநாதன்** (பிறப்பு: 21 நவம்பர் 1949) இந்தியாவின் மேகாலயா மாநிலத்தின் முன்னாள் ஆளுநர் ஆவார்.

வாழ்க்கைக் குறிப்பு
-------------------

1949 ஆம் ஆண்டு தமிழ்நாடு மாநிலத்தில் உள்ள தஞ்சாவூரில் பிறந்தார். 1970 ஆம் ஆண்டு சென்னை பல்கலைக்கழகத்தில் அரசியல் அறிவியலில் முதுகலை பட்டம் பெற்றார். அப்போதைய சென்னைப் பல்கலைக்கழகத் தலைவர் மீனாட்சிசுந்தரத்திடம் தங்கப்பதக்கம் பெற்றார். அதன்பின் 1962 ஆம் ஆண்டு ராஷ்டிரிய சுயம்சேவாக் சங்கத்தில் சேர்ந்தார். பாரதிய ஜனதா கட்சியில் 2003 ஆம் ஆண்டு சேர்ந்த இவருக்குப் பல பதவிகள் கொடுக்கப்பட்டன. தமிழில் பல புத்தகங்கள் எழுதியுள்ளார்.

மணிப்பூர் மாநில ஆளுநராக இருந்த சையது அகமது மரணம் அடைந்ததை அடுத்து இவர் 2015 அக்டோபர் 1 முதல் கூடுதல் பொறுப்பாக மணிப்பூர் மாநில ஆளுநராகவும் நியமிக்கப்பட்டார். 
இவர் மீது பாலியல் குற்றசாட்டுகள் எழுந்ததைத் தொடர்ந்து 2017 ஆம் ஆண்டு சனவரி மாதம் 27 ஆம் திகதி தனது ஆளுநர் பதவியிலிருந்து ராஜினமா செய்தார்.

மேற்கோள்கள்
-----------

1. ↑  "Governor of Meghalaya". Government of Meghalaya. 5 ஜூலை 2015 அன்று மூலம் பரணிடப்பட்டது. 17 July 2015 அன்று பார்க்கப்பட்டது.
2. ↑  ஆளுநராக சண்முகநாதன் பொறுப்பேற்பு﻿ தி இந்து தமிழ் 01 அக்டோபர் 2015
3. ↑  "V Shanmuganathan sworn in as Meghalaya governor". Business Standard. 20 மே 2015.
4. ↑  "மேகாலய ஆளுநர் சண்முகநாதன் ராஜிநாமா". 18 சூன் 2017 அன்று பார்க்கப்பட்டது.
பிலிப்பசு பால்டேயசு
**பிலிப்சு பால்டே** (*Philips Baelde*) அல்லது வண. **பிலிப்பசு பால்டேயசு** (*Philippus Baldaeus*, (ஞானசுநானம்: 24 அக்டோபர் 1632, – 1671, என்பவர் இடச்சு மறைப்பரப்புனர் ஆவார். இவர் இலங்கையில் ஒல்லாந்தர் ஆட்சிக் காலத்தில் அங்கு ஊடுருவிய இடச்சுப் படைகளுடன் யாழ்ப்பாணம் சென்றார். அங்கு அவர் 1658 இல் சீர்திருத்தத் திருச்சபையை அறிமுகப்படுத்தினார். ஆபிரகாம் ரொஜேரியசுக்குப் பின்னர் இலங்கைத் தீவின் வடக்கே வாழும் தமிழரின் வாழ்க்கை, மொழி, பண்பாடு ஆகியவற்றை ஆவணப்படுத்திய இரண்டாவது ஐரோப்பியர் இவராவார்.[] இடச்சு மொழியில் எழுதப்பட்ட "பெருந்தீவான இலங்கையில் உண்மையானதும் சரியானதுமான விவரணம்" எனும் நூல் அக்காலத்தில் பெரும் வரலாற்றுப் பதிவாக இனங்காணப்பட்டு, உடனடியாகவே இடச்சு, இடாய்ச்சு மொழிகளில் அழகான படங்களுடன் 1672 இல் வெளியிடப்பட்டது. இதன் ஆங்கில மொழிபெயர்ப்பு 1960 ஆம் ஆண்டில் இலங்கையில் வெளியிடப்பட்டது.

இவர் தனது பதிவுகளில் பெரும்பாலும் தான் பயணம் மேற்கொண்ட இடங்களின் சமய, குடியியல், மற்றும் உள்ளூர் வழக்கங்களை ஆவணப் படுத்தினார். இந்து தொன்மவியலை அறிமுகப்படுத்தினார். இவர் 1672-இல் தமிழ் மொழியில் *கர்த்தரின் ஜெபம்* என்ற கடவுள் வழிபாட்டை மொழிபெயர்த்தார். இந்நூலில் பல தவறுகள் காணப்பட்டாலும், அக்காலகட்டத்தில் ஐரோப்பாவில் வெளியிடப்பட்ட முதலாவது இந்திய மொழி ஆய்வு நூலாகும். பால்டேயசு பின்னர் ஒல்லாந்து திரும்பி இளம் வயதில் இறக்கும் வரை மறைப்பரப்புனராகப் பணியாற்றினார்.

மேற்கோள்கள்
-----------

1. ↑  DTB Delft inv. 55, folio 119
2. ↑  "Parenteel van Andries BAELDE". genealogieburggraaf.nl. 2013-12-23 அன்று மூலம் பரணிடப்பட்டது.
3. ↑  John H. Martyn, *Notes on Jaffna*, American Ceylon Mission Press, தெல்லிப்பழை, இலங்கை, 1923, (2ம் பதிப்பு: 2003) பக். 4
4. ↑  பல்லவராசசேகரன் (2007). "பல்லவராச்சியம்". 16 செப்டம்பர் 2018 அன்று பார்க்கப்பட்டது.
5. ↑  Rose, Hugh James; Rose, Henry John; Wright, Thomas (1 January 1841). "A New General Biographical Dictionary Projected and Partly Arranged". Fellowes – Google Books வழியாக.

வெளி இணைப்புகள்
---------------

விக்கிமீடியா பொதுவகத்தில்,  
 ***பிலிப்பசு பால்டேயசு***   
என்பதின் ஊடகங்கள் உள்ளன. 

* Short bio (டச்சு)
* A Description of the East-India Coasts of Malabar and Coromandel and also of the Isle of Ceylon with their Adjacent Kingdoms & Provinces by Philip Baldeus (translated from the High-Dutch printed at Amsterdam 1672
* Digital Library for Dutch Literature (DBNL)
* International Institute for Asian Studies பரணிடப்பட்டது 2011-06-12 at the வந்தவழி இயந்திரம்
* *Korte Malabaersche Letter-Kons (page= 190 and191 from Philippus Baldaeus',* Naauwkeurige beschryvinge van Malabar en Chromandel. Biblotheek Nationaal Archief 56 H 10. .
**இஸ்பார்டா மாகாணம்** (*Isparta Province*, (துருக்கியம்: Isparta ili) என்பது தென்மேற்கு துருக்கியில் உள்ள மாகாணம் ஆகும். இது வடமேற்கில் அபியோன்கராஹிசர், தென்மேற்கில் பர்தூர், தெற்கில் அந்தால்யா, கிழக்கில் கொன்யா ஆகிய மாகாணங்களை எல்லையாக கொண்டுள்ளது. இதன் பரப்பளவு 8,993 கி.மீ2 ஆகும். மக்கள் தொகை 448,298 ஆகும். இதன் மக்கள் தொகை 1990 இல் 434,771 என்றிருந்து அதிகரித்துள்ளது. மாகாண தலைநகரம் இஸ்பார்டா ஆக்கும்.

ஆப்பிள், புளிப்பு செர்ரி, திராட்சை, ரோஜாக்கள் , ரோஜா பொருட்கள், தரைவிரிப்புகளுக்கு இந்த மாகாணம் நன்கு அறியப்படுகிறது. உலுபோர்லு என்ற பகுதியில் நல்ல வளமான நிலங்கள் உள்ளன. இந்த மாகாணம் துருக்கியின் மத்திய தரைக்கடல் பிராந்தியத்தின் *குல்லர் பால்கேசி* (ஏரிகள் பகுதி) இல் அமைந்துள்ளது மற்றும் பல நன்னீர் ஏரிகளைக் கொண்டுள்ளது.

மாவட்டங்கள்
-----------

இஸ்பார்டா மாகாணம் 13 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* அக்ஸு
* அட்டபே
* இகிர்டிர்
* கெலெண்டோஸ்ட்
* கோனென்
* **இஸ்பார்டா**
* கெசிபோர்லு
* சர்கிகராக்ஸ்
* செனிர்கென்ட்
* சாட்டலர்
* உலுபோர்லு
* யல்வசி
* எனிசர்படிமி

காணத்தக்க தளங்கள்
-----------------

மகாணத்தில் காணத்தக்க இடங்களாக கோவாடா ஏரி மற்றும் கோசால்டாஸ் தேசிய பூங்காக்கள், இஸ்பார்டா கோல்கே, அமியோல் மற்றும் குயுகாக் வன பொழுதுபோக்கு பகுதிகள், ஈயிர்டிர் ஓக் மற்றும் சாட்டலர் வனப் பாதுகாப்புப் பகுதிகள், ஈயிர்டிர், உலுபோர்லு மற்றும் யால்வா அரண்மனைகள், பிசிடியாவில் உள்ள அந்தியோகியா மற்றும் அப்பல்லோனியா பழங்கால நகரங்கள், இஸ்பார்டா ஹாசர் பே, குட்லு பே, ஃபிர்தேவ்ஸ் பே, எப்லிக், எயிர்டிர் ஹஸர் பே, பார்லா ஷானிகிர், உலூபே வேலி பாபா பள்ளிவாசல்கள், ஃபிர்தேவ்ஸ் பே பஜார், எயிர்டிர் இன் (காரவன்சா), ஹான்வார்ட், ஹான் எட்வான்சார்ட் போன்றவை ஆகும்.

2020 ஆம் ஆண்டில், யல்வாஸ் மாவட்டத்தில் ஒரு கிராமத்தில் இருந்த குறிப்பிடத்தக்க முக்கியத்துவம் வாய்ந்த 10 மீட்டர் உயர பாறையானது புதையல் வேட்டைக்காரர்களால் சிதைக்கபட்டது.

காட்சியகம்
----------

* சாத்தேலர் மாவட்டத்தில் கோப்ரா கனியன்சாத்தேலர் மாவட்டத்தில் கோப்ரா கனியன்
* யால்வாவில் பண்டைய ரோமானிய கல்வெட்டுகள்யால்வாவில் பண்டைய ரோமானிய கல்வெட்டுகள்
* யால்வாஸ் மாவட்டத்தில் அந்தியோக்கியா, பிசிடியாயால்வாஸ் மாவட்டத்தில் அந்தியோக்கியா, பிசிடியா
* இகிர்திர் மாவட்டத்தில் உள்ள இகிதிர் ஏரிஇகிர்திர் மாவட்டத்தில் உள்ள இகிதிர் ஏரி

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
2. ↑  Ancient symbolic rocks detonated by treasure hunters in Isparta
**இஷ்க்** (Ishq) இது 2019 ஆம் ஆண்டு வெளிவந்த மலையாளம் மொழி திரைப்படம் ஆகும். இதன் இயக்குனர் அனுரஜ் மனோகர், கதை ரதேஷ் ரவி என்பவராகும். சைன் நிகாம், ஆனா சீதல் ஆகியோர் முன்னனி கதாபாத்திரத்தில் நடித்துள்ளனர்.

கதை
---

கொச்சியைச் சேர்ந்த இளைஞரான சச்சி (ஷேன் நிகாம்) மற்றும் அவரது காதலி வசுதா (ஆன் ஷீட்டல்) ஆகியோரின் வாழ்க்கையைப் பற்றிய திரைக்கதையாகும். 

ஐ.டி நிறுவனத்தில் பணிபுரியும் சச்சி தனது சகோதரியின் திருமணத்திற்கு விடுப்பில் உள்ளார். தனது விடுமுறையின் போது தனது பிறந்தநாளில் தனது காதலிக்கு பரிசு கொடுக்க நினைத்து காரில் தனியாகச் சென்று பேசிக்கொண்டிருக்கும்போது அங்கு வந்த இருவர் தங்களைக் காவலர்கள் எனச் சொல்லி சச்சியையும், வசுதாவையும் மனரீதியாக சித்திரவதை செய்யகிறார்கள். மேலும் சச்சியை வெளியில் நிற்கவைத்துவிட்டு அவனின் காதலியிடம் ஏதோ பேசுகிறான். இப்போது சச்சி சந்தேகப்படுகிறான். பல சித்திரவதைக்குப்பின்னர் இருவரையும் விட்டுவிடுகிறார்கள். இருவரும் அவளின் கல்லூரி விடுதிவரை அமைதியாக வருகிறார்கள். காரிலிருந்து இறங்கிய அவளிடம் இவன் *அவன் உன்னைக் காருக்குள் வைத்து என்ன செய்தான* என்று கேட்கிறான். அதற்கு அவள் கோபமாக சென்றுவிடுகிறாள்.

இந்த சம்பவத்திற்காக தன்னையும் தன் காதலியையும் சித்திரவதை செய்தவனைப் பலிவாங்க நினைக்கிறான் சச்சி. அபோதுதான் ஒருவர் ஆம்புலன்ஸ் ஓட்டுநர் மற்றும் ஒருவர் தையல்காரர் என்று தெரிந்துகொள்கிறார். ஆம்புலன்ஸ் ஓட்டுநரின் வீட்டிற்குச் சென்று அவரின் மனைவி மகள் ஆசியோரை சித்திரவதை செய்ய நினைக்கிறான். அது முடியாமல் போக கொஞ்ச நேரத்தில் ஆம்புலன்ஸ் ஓட்டுநரே வீட்டிற்கு வந்துவிடுகிறார். ஆம்புலன்ஸ் ஓட்டுநரின் இரண்டு காலையும் ஒடித்து அவன் கீழே விழுந்துகிடக்கும்போது எப்படி தன் காதலியை சித்திரவதை செய்தாரோ அப்படியே சித்திரவதை செய்கிறான். மேலும் அவனின் உண்மை முகத்தை அவனின் மனைவிக்கு சொல்லுகிறான்.

அடுத்த நாள் தன் காதலியைப்பார்க்க கல்லூரி விடுதிக்குச் சென்று அவளை அழைக்கிறான் சச்சி. அவளும் வருகிறாள். அவன் காரில் வைத்து அவளுக்கு மோதிரம் போட விழைகிறான். அவனை திருமணம் செய்ய சம்மதித்தாளா? இல்லையா என்பதே கதை.

மேற்கோள்கள்
-----------

1. ↑  "Shane Nigam, Ann Sheetal team up for Ishq". *timesofindia.indiatimes.com*.

மேலும் பார்க்க
--------------

* இணையதள திரைப்பட தரவுத்தளத்தில் *Ishq*
**அபீப் ஓவியர்** (*Habib Painter*) அல்லது **ஹபீப் ஓவியர்** (1915-22 பிப்ரவரி 1987) என்பவர் இந்திய கவ்வாலி மற்றும் நாட்டுப்புற பாடகர் ஆவார். அபீப் பாயிண்டரின் நினைவாக அலிகரில் பான் வாலி கோத்திக்கு அருகில் ***புல்புலே ஹிந்த் அபீப் பாயிண்டர் பூங்கா*** எனப் பெயரிடப்பட்ட பூங்கா உள்ளது

ஆரம்ப கால வாழ்க்கை
------------------

அபீப் 1915ஆம் ஆண்டு அலிகரில் பிறந்து வளர்ந்தார். விளம்பரப் பலகை ஓவியராகத் தனது தொழிலைத் தொடங்கினார், இதனால் இவர் "அபீப் ஓவியர்" என்று அறியப்பட்டார். கவிதை வாசிப்பு நிகழ்வு (முஷைராக்கள்) ஒன்றில் ரைசு மிர்சா, அபீப் திறமையாக கவ்வாலி பாடுவதைப் பார்த்து, அபீப்பைத் தில்லிக்கு அழைத்து வந்து கவ்வாலி கலைஞராக அறிமுகப்படுத்தினார்.

அபீப் ஓவியர்
------------

அபீப் ஓவியருக்கு நல்ல குரல் வளமும் மொழிப் புலமையும் நல்ல அறிவும் இருந்தது. அபீப் ஓவியர் இந்தியத் துணைக்கண்டத்தில் முக்கியமான கவ்வாலி கலைஞராகக் கருதப்படுகிறார்.

இவர் சூஃபி துறவி நிஜாமுதீன் அவுலியா மற்றும் பதின்மூன்றாம் நூற்றாண்டின் புகழ்பெற்ற கவிஞர்/இசையமைப்பாளர் அமீர் குஸ்ரோ ஆகியோரின் ஆன்மீக சீடர் ஆவார்.

இறப்பு
------

அபீப் ஓவியர் 22 பிப்ரவரி 1987 அன்று தனது 72 வயதில் இறந்தார்.

பட்டம்
------

இந்தியாவிற்கும் சீனாவிற்கும் இடையிலான போரின் போது, இந்தியக் கலைஞர்கள் தேசத்தை ஊக்குவிக்க தங்கள் ஆதரவினை தங்கள் கலையின் பங்களிப்பு மூலம் வழங்கினர். மேலும் அபீபும் படைவீரர்களை ஊக்குவிக்கும் விதமாகப் பாடல்களைப் பாடினார். அப்போதைய இந்தியப் பிரதமர் ஜவகர்லால் நேரு இவருக்கு "புல்புல்-இ-ஹிந்த்" (இந்தியாவின் நைட்டிங்கேல்) என்ற பட்டத்தை வழங்கி கௌரவித்தார்.

அபீப் ஓவியரின் நினைவாக அலிகாரில் பான் வாலி கோத்திக்கு அருகில் *புல்புலே ஹிந்த் ஹபீப் ஓவியர் பூங்கா* என்று பெயரிடப்பட்ட பூங்கா ஒன்று உள்ளது.

குறிப்பிடத்தக்க கவ்வாலி பாடல்கள்
--------------------------------

* "வோ ஹர் ஜாரே மீ ஹை"
* "நாஸ் நாஸ் போலே நபீ நபீ"
* "பஹுத் கத்தின் ஹை தகர் பான் காட் கி" (பாடல் வரிகள்: அமீர் குஸ்ரோ )
* "ஃபனா இட்னா தோ ஹோ ஜான்"
* "பாப் கி நசீஹத் பேட்டி கோ"
* "வோ சதா சக்கர் மே ரெஹ்தே ஹைன்"
* "ஞி மாலும் நிஹி மாலுன்"
* "கர் கா பேடி லங்கா தய்"
* "மாய் அப் குச் கே நி சக்தா"
* "கரே கோய் பரே கோய்"
* "யே மெரி ஹகீகத் ஹை"
* "கோஷிஷ் நா க்ரனா"
* "போஷிடா போஷிடா"
* "புரா கிஸ்கோ மனு"
* "கிட்னி ஜாலிம் ஹை துனியா"
* "பரோசா கிஸ் பே கிஜே கா"
* "பகவான் இசி மாய் மில்டே ஹை"
* "ரஞ்சித் ரஞ்சிதா"
* "தேதர் ஹோ ஜெய்"
* "ஆஜ் துனா மாய் எய்சா ஜலுங்கி"
* "மெயின் டு அன்வேர் நபி ஹூன்"

மேற்கோள்கள்
-----------

1. ↑  R. V. Smith (3 August 2014). "Melody and imagery". .
2. 1 2 3 4 5 6 7 8  Manish Gaekwad (24 May 2016). "Habib Painter: The billboard painter who became a famous qawwali singer". *Scroll.in website*. 3 April 2022 அன்று பார்க்கப்பட்டது.
3. 1 2  "Habib Painter". *Last.fm*. 18 April 2009. 3 April 2022 அன்று பார்க்கப்பட்டது.
4. ↑  Bulbulay Hind Habib Painter Park (Tikona Park) Google.com website, Retrieved 3 April 2022

வெளி இணைப்புகள்
---------------

* என்சைக்ளோபீடியா பிரிட்டானிக்காவில் கவ்வாலி இசைக் கட்டுரை
* யூடுபே - ஹபீப் ஓவியரின்ன் பஹுத் காத்தின் ஹை டகர் பான் காட் கி
**அப்ராம் மோயிசெயேவிச் தெபோரின்** (*Abram Moiseyevich Deborin*, உருசியம்: Абра́м Моисе́евич Дебо́рин Ио́ффе; சூன் 16 [யூ.நா. சூன் 4] 1881 – மார்ச் 8, 1963) சோவியத் மார்க்சியவாதியும், மெய்யியலாளரும், சோவியத் அறிவியல் கல்விக்கழகக் கல்வியியலாளரும் (1929) ஆவார்.

புரட்சி இயக்கத்தில் 1890களின் இறுதியில் சேர்ந்து, 1903இல் உருசிய சமூக-சனநாயகத் தொழிலாளர் கட்சியின் போல்செவிக் பிரிவில் சேர்ந்தார். 1907இல் மீண்டும் மென்செவிக் பிரிவுக்கு மாறினார். அங்கு அரசியலிலும் மெய்யியலிலும் ஜார்ஜி பிளிக்கானோவின் மாணாக்கரானார். தெபோரின் பெர்ன் பல்கலைக்கழக மெய்யியல் துறையில் தன் பட்டத்தை 1908இல் பெற்றார். இவர் விரைவில் மார்க்சீய மெய்யியல் நூல்களையும் கட்டுரைகளையும் எழுதலானார்.

1917 அக்டோபர் புரட்சிக்குப் பிறகு தெபோரின் மென்சவிக்குகளிடம் இருந்து விலகி, சுவெர்துலோவ் பல்கலைக்கழகத்திலும் செம்பேராசிரியர்கள் கல்விக் கழகத்திலும், மெய்யியல் கல்விக் கழகத்திலும் விரிவுரை ஆற்றலானார். மேலும் உடனே "Under the Banner of Marxism," இதழின் பதிப்புப் பணிகளையும் மேற்கொள்ளலானார். இவர் 1926-1931 கால இடைவெளியில் அவ்விதழின் தலைமைப் பொறுப்பிலும் பணியாற்றினார்.

வெளி இணைப்புகள்
---------------

* Deborin's Biography (in Russian)
* Deborin's photo – from the Russian Academy of Sciences
* Frederick Choate's website on Deborin
**கலாமண்டலம் அப்புக்குட்டி பொதுவள்** (*Kalamandalam Appukutty Poduval*) இந்தியாவைச் சேர்ந்த ஒரு மத்தளக் கலைஞர் ஆவார். இசைப் பாடல்கள் இயற்றுபவராகப் புகழ் அடைந்தார். இசைக்கருவியின் அழகியல் கொட்டுகளால் பிரபலமடைந்தார் - இந்த இசைக் கொட்டுகள் தென்னிந்தியாவில் கேரளாவின் பாரம்பரிய நடன நாடகமான கதகளிக்கு ஒரு முக்கிய தாள துணையாகும். பழம்பெரும் வெங்கிச்சன் சுவாமியின் சீடரான இவர், செந்தழகர் கலாமண்டலம் கிருட்டிணன்குட்டி பொதுவளுடன் இணைந்து, அவர்களின் கலைநிகழ்ச்சியின் ஒலியியலில் புதிய முறைகளை ஏற்படுத்தினார். 

திருச்சூர் மாவட்டத்தில் உள்ள கோயில் நகரமான திருவில்வமலை அப்புக்குட்டியின் சொந்த ஊராகும். திருவில்வல வெங்கிச்சன் சுவாமியிடம் மத்தளம் கற்றுக் கொண்டார். அப்புக்குட்டி தனது தாயக கல்வி நிலையமான கேரள கலாமண்டலத்தில் மத்தள ஆசிரியராக நீண்ட காலம் பணியாற்றினார். இக்கல்லூரியில் பயின்ற பாலூர் அச்சுதன் நாயர், கலாமண்டலம் நாராயணன் நம்பீசன் (நம்பீசன் குட்டி), தாமோதரன் நாயர், ஈச்சர வாரியர், நெல்லுவாய நாராயணன் நாயர், கலாமண்டலம் சங்கர வாரியர், கப்லிங்கட்டு வாசுதேவன் நம்பூதிரி, இராமதாசு மற்றும் சசி ஆகியோர் இவரது குறிப்பிடத்தக்க சீடர்கள் ஆவர்.

அப்புக்குட்டி பொதுவள் 1986 ஆம் ஆண்டில் கலாமண்டலத்தில் இருந்து ஓய்வு பெற்றார். பின்னர் இவர் ஓட்டப்பாலத்திற்கு கிழக்கே உள்ள சதானம் கதகளி அகாடமியில் ( காந்தி சேவா சதன் ) வருகை தரும் ஆசிரியராகப் பணிபுரிந்தார். 2000 ஆம் ஆண்டில் இவர் சங்கீத நாடக அகாடமி விருதைப் பெற்றார் 

அப்புக்குட்டி பொதுவள் 2008 ஆம் ஆண்டு சனவரி மாதம் 27 ஆம் தேதியன்று தன்னுடைய 84 ஆவது வயதில் சிறிது காலமாக உடல்நிலை சரியில்லாமல் இருந்து இறந்தார்

மேற்கோள்கள்
-----------

1. ↑  Kathakali Vijnanakosam (encyclopedia), page 305
2. ↑  "SNA Awardees' List". Sangeet Natak Akademi. 2016. 31 March 2016 அன்று மூலம் பரணிடப்பட்டது. 5 February 2016 அன்று பார்க்கப்பட்டது.
3. ↑  "Archive News". *The Hindu*. 2008-01-28. 2008-02-10 அன்று மூலம் பரணிடப்பட்டது. 2016-12-01 அன்று பார்க்கப்பட்டது.
2005 ஆம் ஆண்டில் உலக பாக்சைட்டு உற்பத்தி
**பாக்சைட்டு உற்பத்தி செய்யும் நாடுகளின் பட்டியல்** *(List of countries by bauxite production )* என்பது அலுமினியத்தின் தாதுவான பாக்சைட்டு என்ற கனிமத்தை உற்பத்தி செய்யும் நாடுகளின் பட்டியல் ஆகும். 2014 ஆம் ஆண்டு நிலவரப்படி நாடுகளின் பட்டியல் இங்குத் தரப்பட்டுள்ளது.

பாக்சைட் (Bauxite) என்பது அலுமினியத்தின் மிக முக்கியமான கனிமமாகும். இப்பாறைவடிவ தாதுவில் பெரும்பாலும் கிப்சைட்டு,Al(OH)3, போயிமைட்டு γ-AlO(OH) மற்றும் டையாசுபெரா (α-AlO(OH)) ஆகிய கனிமங்கள் கலந்துள்ளன. கெதேயிதைட்டு மற்றும் எமதைட்டு போன்ற இரும்பு ஆக்சைடுகள், கயோலினைட்டு எனப்படும் களிமண் கனிமம், மற்றும் அனாடேசு எனப்படும் தைட்டானியம் ஈராக்சைடு,TiO2 ஆகியவற்றுடன் கலந்து கலவையாகவும் பாக்சைட்டு தாது காணப்படுகிறது. தெற்கு பிரான்சில் உள்ள சிறிய கிராமமான லெசு பாக்சு என்ற இடத்தில் பாக்சைட்டு கண்டறியப்பட்டது. இக்கனிமம் அலுமினியத்தைக் கொண்டிருக்கிறது என்பது முதன்முதலில் அவ்விடத்தில் கண்டறியப்பட்டதால் இக்கனிமத்திற்கு பாக்சைட் என்ற பெயரும் வைக்கப்பட்டது. பிரெஞ்சு புவியலாளர் பியெர் பெர்த்தியர் 1821 ஆம் ஆண்டில் இப்பெயரைச் சூட்டினார்.

பாக்சைட்டு உற்பத்தி செய்யும் நாடுகளின் பட்டியல்
-----------------------------------------------

| தரம் | நாடு/பகுதி | பாக்சைட்டு (ஆயிரம் டன்கள்) |
| --- | --- | --- |
|  | உலகம் | 234,000 |
| 1 | ஆத்திரேலியா ஆத்திரேலியா | 81,000 |
| 2 | சீனா சீனா | 47,000 |
| 3 | பிரேசில் பிரேசில் | 32,500 |
| 4 | கினியா கினியா | 19,300 |
| 5 | இந்தியா இந்தியா | 19,000 |
| 6 | ஜமேக்கா ஜமைக்கா | 9,800 |
| 7 | கசக்கஸ்தான் கசக்ஸ்தான் | 5,500 |
| 8 | உருசியா உருசியா | 5,300 |
| 9 | சுரிநாம் சுரிநாம் | 2,700 |
| 10 | வெனிசுவேலா வெனிசுவேலா | 2,200 |
| 11 | கிரேக்க நாடு கிரீஸ் | 2,100 |
| 12 | கயானா கயானா | 1,800 |
| 13 | வியட்நாம் வியட்நாம் | 1,000 |
| 14 | இந்தோனேசியா இந்தோனேசியா | 500 |
|  | மற்ற நாடுகள் | 4,760 |
|

வெளி இணைப்புகள்
---------------

* 

| * பா
* உ
* தொ
தொழில்துறை உற்பத்தியின் தரவரிசை அடிப்படையில் நாடுகளின் பட்டியல் |
| --- |
| உலோகம் | 
* அலுமினியம்
* Al2O3
* பாக்சைட்டு
* பிசுமத்
* செப்பு
	+ smelter
* தங்கம்
* இரும்புத் தாது
* இலித்தியம்
* மக்னீசியம்
* மாங்கனீசு
* பிளாட்டினம்
* வெள்ளி
* எஃகு
* வெள்ளீயம்
* தைட்டானியம்
* யுரேனியம்
	+ சேமிப்பு
* துத்தநாகம்

 |
| கனிமம் | 
* அந்திமனி
* Bentonite
* Feldspar
* புளோரைட்டு
* சிலிக்கான்
* உப்பு

 |
| உமிழ்வுகள் | 
* CO2
	+ ஒவ்வொருவருக்கு
	+ GDP per
* Greenhouse gas
	+ ஒவ்வொருவருக்கு

 |
| மற்றவை | 
* உற்பத்தி
* சிமென்ட்
* மோட்டார் வாகனங்கள்
* காகிதம்
* குளிர்சாதனப் பெட்டிகள்
* துணி துவைப்பிகள்

 |
மின் விளையாட்டுக்கள்
**மின் விளையாட்டுக்கள்** (ஆங்கிலம்: Electronic sports) என்பது ஒழுங்கமைக்கப்பட்ட நிகழ்பட ஆட்டப் போட்டிகள் ஆகும். 2010 கள் தொடக்கம் கணிசமான பணப் பரிசுகளையும், முழுநேர ஆட்டக்காரர்களைக் கொண்ட ஒரு துறையாக மின் விளையாட்டுக்கள் வளர்ச்சி பெற்று வருகின்றன. பொதுவாக பல ஆட்டக்கார்கள் பங்குபெறும் நிகழ்நேர, வியூக, சண்டை மற்றும் மிகுபுனைவு ஆட்டங்கள் விளையாடப்படுகின்றன. 

மின் விளையாட்டுக்கள் நிகழ்பட ஆட்டப் பண்பாட்டின் ஒரு கூறாகப் பல ஆண்டுகளாக இருந்து வந்தாலும், அண்மைக் காலமாகவே தொழில்முறை ஆட்டக்காரர்களையும் குழுக்களையும், ஒழுங்கமைப்பு நிறுவனங்களையும் கொண்ட ஒரு துறையாக வளர்ந்து வருகின்றது. இந்தப் போட்டிகள் ருவிச்.ரிவி (Twitch.tv) போன்ற தளங்களில் ஒளிபரப்பப்படுகின்றன. இந்த நிறுவனங்கள் நிகழ்த்தும் மின் விளையாட்டு நிகழ்வுகளைப் பல மில்லியன் டொலர்கள் வருமானத்தைப் பெறுகின்றன. பெரும் வணிகங்கள் 16 - 30 வயதினரை இலக்கு வைத்து, இந்த நிகழ்வுகளில் விளம்பரங்கள் செய்கின்றன.

2017 ல், ஏற்றுமதிகள் பார்வையாளர்களை மொத்தமாக 385 மில்லியன் மக்கள் உலகளாவிய அளவில் அடைந்தது.

1. ↑  Toptal - Esports: போட்டி வீடியோ கேமிங் ஒரு கையேடு
**ராஜஸ்தான் மாநில காப்பகம்** என்பது இந்தியாவின் ராஜஸ்தான் மாநிலத்தின் பிகானேர் நகரில் அமைந்துள்ள ஒரு காப்பகமாகும். மாநில ஆவணக் காப்பகம் 1955 ஆம் ஆண்டிலேயே நிறுவப்பட்டது. பாரசீக ஃபார்மன்கள், நிஷான்கள், மன்ஷூர்கள், அக்பரத், வக்கீல் அறிக்கை, அர்ஸ்தாஷ்ட், கட்டூத் போன்ற முகலாய அரசர்கள் காலத்தின் நிர்வாகப் பதிவுகளின் வளமான சேகரிப்பு மற்றும் ராஜஸ்தானின் இளவரசர்களான பஹியாத், பட்டாஸ், பர்வானாஸ், ருக்காஸ், சித்தியட் போன்றோரின் நிர்வாகத்தின் போது உருவாக்கப்பட்ட பதிவுகள் உள்ளன. நுண்படங்கள், நூலகக்குறிப்புகள் மற்றும் நிறுவனம் வழங்கும் ஆராய்ச்சி அறைகள் போன்ற வசதிகளை ஆராய்ச்சியாளர்கள் பயன்படுத்தலாம். சுற்றுலாப் பயணிகளுக்காக, நிர்வாக, சமூக, பொருளாதார மற்றும் வரலாற்று மதிப்புள்ள முக்கிய ஆவணங்களைக் காட்சிப்படுத்தும் பதிவுக் காட்சிக்கூடம் அமைக்கப்பட்டுள்ளது. காப்பகங்களின் தலைமையகம் பிகானேரில் உள்ளது மற்றும் ராஜஸ்தான் மாநிலத்தின் ஏழு நகரங்களில் கிளைகள் உள்ளன.

முகலாயர் காலம் முதல் தற்போதைய காலகட்டத்தின் 30 ஆண்டுகள் பழமையான வரலாற்று பதிவுகள் வரை அறிவியல் பூர்வமாக பாதுகாக்கப்பட்ட ஆவணங்கள் இங்கே சேகரித்து வைக்கப்பட்டுள்ளது.

மாநில ஆவணக் காப்பகத்தின் முதன்மைக் கடமைகள்
------------------------------------------

* அதன் பாதுகாப்பில் உள்ள பதிவுகளைப் பாதுகாத்தல் மற்றும் அவற்றிலிருந்து அரசுத் துறை, நீதித்துறை மற்றும் பொதுமக்களுக்குத் தேவைப்படும்போது தகவல்களை வழங்குதல்,மற்றும்
* வடிவமைக்கப்பட்ட விதிகளுக்கு இணங்க பாதுகாக்கப்பட்ட தகவல்களை வரலாற்று ஆராய்ச்சி நோக்கங்களுக்காக வரலாற்று அறிஞர்கள், மாணவர்கள் மற்றும் ஆர்வமுள்ளவர்கள் அணுகுவதற்கு

இவையே ராஜஸ்தான் அரசாங்கத்தால் அமைக்கப்பட்டுள்ள மாநில ஆவணக் காப்பகத்தின் முதன்மைக் கடமைகள் ஆகும்.

வெளி இணைப்புகள்
---------------

இணையதளம்

குறிப்புகள்
-----------

* [இந்தியாவில் உள்ள நூலகங்கள், காப்பகங்கள் மற்றும் தகவல் மையங்களின் கையேடு பி எம். குப்தா எழுதியது]
* [ராஜஸ்தான் மாநில ஆவணக் காப்பகம்: ராஜஸ்தான் மாநில ஆவணக் காப்பகத்தின் அறிமுகம்]


1. ↑  "ராஜஸ்தான் மாநில ஆவணக்காப்பகத்தைப் பற்றி".
2. ↑  "Rules".
**விழிஞம் பன்னாட்டுத் துறைமுகம்** (*Vizhinjam International Seaport*) இந்தியாவின் தென்கோடி மாநிலமான கேரளத்தின் தலைநகரம் திருவனந்தபுரத்தில் அரபிக்கடல் ஓரத்தில் புதியதாக கட்டமைக்கப்பட்டு வரும் துறைமுகம் ஆகும். இந்தத் திட்டப்பணிகளின் மொத்த செலவினம் மூன்று கட்டங்களில் ₹ 6595 கோடிகளாக திட்டமிடப்பட்டுள்ளது. கட்டி முடித்த பின்னர் உலகின் மிகப்பெரிய துறைமுகங்களில் ஒன்றாக இருக்குமென மதிப்பிடப்படுகிறது. 

விழிஞம் துறைமுகப் பகுதியில் பன்னாட்டு கடற்பாதையிலிருந்து 10 கடல்வழி மைல்களுக்கும் கடலோரத்திலிருந்து 1 கடல்வழி மைல் தொலைவிற்கும் இயல்பான 24 மீட்டர் ஆழம் கிடைக்கின்றது. 

விழிஞம் பன்னாட்டுத் துறைமுக நிறுவனம் (VISL) முழுமையும் அரசுடைமையான (முழுமையும் கேரள அரசுக்கு உரிமையானது) நிறுவனமாகும். இது புதிய துறைமுக கட்டுமானப்பணிகளை செயற்படுத்தும் நிறுவனமாகும்.

வரலாறு
------

8 முதல் 14ஆம் நூற்றாண்டு வரை விழிஞம் பாண்டியர் நாட்டுத் துறைமுகமாக விளங்கியது. இது சங்ககாலத்தில் பாண்டியர் கீழிருந்த ஆய் நாட்டில் இருந்த தொலெமி குறிப்பிடும் **எலங்கோன்** நகரமே என்பது மயிலையார் கருத்து. மேலும் நெடுமாறன் என்ற பாண்டியன் சேர அரசனோடு கோட்டாற்றிலும் விழிஞத்திலும் போர் செய்தானெனப் பாண்டிக்கோவை கூறுகின்றது. இதில் விழிஞத்தில் நடந்தது கடற்போர் என்பது குறிப்பிடத்தக்கது. சோழ அரசிடம் தோற்றபிறகு விழிஞம் துறைமுகத்தின் முக்கியத்துவம் குறையத் துவங்கிந்து. இன்றளவில் இது ஓர் மீன்பிடித் துறைமுகமாக உள்ளது. 

விழிஞம் துறைமுகத் திட்டம் 25 ஆண்டுகளுக்கு முன்னதாக திட்டமிடப்பட்டது. முதலில் பொதுத்துறை தனியார் கூட்டுறவு- தனியார் சேவை பாணியில் இதனை திட்டமிட்டனர். இரண்டு சுற்று ஏலத்திற்குப் பிறகு இம்முயற்சி தோல்வியடைந்தது.

மேற்சான்றுகள்
-------------

1. ↑  "Vizhinjam port". *About the port*. 6 செப்டம்பர் 2010 அன்று மூலம் பரணிடப்பட்டது. 7 September 2010 அன்று பார்க்கப்பட்டது.
2. ↑  துறைமுகப் பட்டினங்கள் (2007). *சங்ககாலத் தமிழக வரலாறு - 2*. சென்னை: மீனா கோபால் பதிப்பகம். பக். 150.
3. ↑  'விண்டார்பட விழிஞக் கடற்கோடியுள்' (இறை. உரை. செய். 30)
4. ↑  "கவிமணியின் கவிதைகள்". *www.tamilvu.org*. www.tamilvu.org. p. 483. ஃபிப்ரவரி 16, 2013 அன்று பார்க்கப்பட்டது. Check date values in: `|accessdate=` (உதவி)